open-index/open-wikipedia-markdown huggingface dataset:
Siniefedra

**Siniefedra** (*Ephedra intermedia*) on monivuotinen paljassiemeninen kasvilaji efedrojen (*Ephedra*) suvussa.

Siniefedra on pensas, joka kasvaa kuivilla, hiekkaisilla tai kivisillä elinympäristöillä, kuten heinäniityillä, aavikoilla, jokilaaksoissa, tulvatasangoilla, hiekkarannoilla ja kallioilla. Se viihtyy katajien ja happomarjojen seurassa. Siniefedra sisältää melko korkean pitoisuuden (noin 0,7 %) efedriinialkaloideja ja sitä kerätään Pakistanissa lääkekäytöön.

Siniefedraa esiintyy Keski-Aasiassa laajalla alueella: Afganistanissa, Intiassa, Iranissa, Kazakstanissa, Kiinassa, Kirgisiassa, Mongoliassa, Nepalissa, Pakistanissa, Tadžikistanissa, Turkmenistanissa, Uzbekistanissa ja Venäjällä. Laji on maailmanlaajuisesti elinvoimainen (LC).

## Lähteet
* The IUCN Red List of Threatened Species. ''Ephedra intermedia'' 

### Viitteet
Marjaefedra

**Marjaefedra** (*Ephedra distachya*) on monivuotinen paljassiemeninen kasvilaji efedrojen (*Ephedra*) suvussa.

Marjaefedra on varpu, joka kasvaa erilaisilla kuivilla paikoilla kuten aroilla, hietikoilla, dyyneillä, kallionkielekkeillä ja soraisilla tasangoilla. Se kukkii huhtikuusta kesäkuuhun ja tekee syyskuusta lokakuuhun hedelmiä, jotka ovat kypsänä punaisia pallomaisia käpyjä. Lampaat ja vuohet laiduntavat kasvia.

Marjaefedran levinneisyysalue on laaja ja ulottuu Euroopasta Keski-Aasiaan. Euroopassa lajia esiintyy Etelä-Euroopassa: Espanja, Italia, Ranska, Balkanin maat, Kreikka. Keski- ja Itä-Euroopassa: Sveitsi, Itävalta, Unkari, Tšekki, Slovakia, Romania, Bulgaria, Ukraina, Venäjä. Aasiassa: Turkki, Iran, Kazakstan, Turkmenistan ja Siperia. Laji on maailmanlaajuisesti elinvoimainen (LC).

## Lähteet
* The IUCN Red List of Threatened Species. ''Ephedra distachya'' 

### Viitteet

## Aiheesta muualla
* ITIS: ''Ephedra distachya'' 
* United States Department of Agriculture (USDA): ''Ephedra distachya'' 
* Flora of China: ''Ephedra distachya''
Antennas to Hell

**Antennas to Hell** on yhdysvaltalaisen metalliyhtye Slipknotin vuonna 2012 julkaistu kokoelma-albumi. 

## Kappaleet

## Kokoonpano
* (# 0) Sid Wilson - levysoittimet, koskettimet
* (# 1) Joey Jordison - rummut
* (# 2) Paul Gray - basso, taustalaulu (kuollut)
* (# 3) Chris Fehn - lyömäsoittimet, taustalaulu
* (# 4) Josh Brainard - kitara (kappaleet 1-5)
* (# 4) Jim Root - kitarat (kappaleet 6-19)
* (# 5) Craig Jones - sämpleri, sämpläys, kosketinsoittimet
* (# 6) Shawn Crahan - lyömäsoittimet, taustalaulu
* (# 7) Mick Thomson - kitarat
* (# 8) Corey Taylor - laulu

## Arvostelut
* Imperiumi: 9/10
* Kaaoszine: 9/10

## Lähteet
SF-Uutiset

**SF-Uutiset** oli Suomen Filmiteollisuuden 1935-1946 ja 1949. julkaisema elokuvalehti. Lehteä julkaistiin myös ruotsinkielisenä SF Nyheter. Sen vastaava toimittaja oli Wald. Järvinen

## Lähteet
Valery Maslov

**Valery Maslov** (s. 3. marraskuuta 1981) on venäläinen salibandyn pelaaja. Hän pelaa Venäjän salibandymaajoukkuessa ja Viron salibandyliigan Jõgeva SK Tähen joukkueessa.

## Lähteet
Macklemore

**Benjamin Hammond Haggerty** (s. 19. kesäkuuta 1983 Seattle, Washington), taiteilijanimeltään **Macklemore**, on yhdysvaltalainen hip hop -muusikko. Hän työskentelee Ryan Lewisin (tuottaja), Andrew Joslynin (viulu) ja Owour Arungan (trumpetti) kanssa. 

Macklemore on julkaissut musiikkia itsenäisesti vuodesta 2000 ja on saavuttanut merkittävän fanimäärän verkossa. Hän on julkaissut yhden mixtapen, kolme EP-levyä ja kaksi studioalbumia. Macklemoren ja tuottaja Ryan Lewisin musiikkivideot ”Same Love” ja ”Thrift Shop” ja "Can't Hold Us" ovat saavuttaneet suursuosion.

Macklemoren ja Ryan Lewisin yhteisalbumi *[[The Heist (albumi)|The Heist]]* julkaistiin 9. lokakuuta 2012. Se nousi ensimmäiselle sijalle US iTunesin ladatuimmissa ja toiselle sijalle Yhdysvaltain Billboard 200 -listalla. Albumin myynti ensimmäisellä viikolla oli 78&nbsp;000 kappaletta.  *Can't Hold Us* oli vuonna 2013 Spotifyn maailmanlaajuisesti kuunnelluin kappale.

## Diskografia
;Studioalbumit
* *[[The Language of My World]]* (2005)
* *[[The Heist (albumi)|The Heist]]* (Ryan Lewisin kanssa) (2012)
* *[[This Unruly Mess I’ve Made]]* (Ryan Lewisin kanssa) (2016)
* *[[Gemini (albumi)|Gemini]]* (2017)
* *[[Ben (albumi 2023) |Ben]]* (2023)

;EP-levyt
* *[[Open Your Eyes (Macklemoren EP)|Open Your Eyes]]* (2000)
* *[[The VS. EP]]* (Ryan Lewisin kanssa) (2009)
* *[[The VS. Redux]]* (Ryan Lewisin kanssa) (2010)

;Mixtapet
* *[[The Unplanned Mixtape]]* (2009)

## Lähteet

## Aiheesta muualla
Kopteri (lehti)

**Kopteri** on suomalainen moottoripyörälehti, joka on suunnattu rakenneltujen pyörien harrastajille. *Kopterin* www-sivuston mukaan lehden sisältöön kuuluvat muun muassa chopperit, customit, bobberit, cafe racerit ja erilaiset "klassikot". Moottoripyörämerkeistä pääpaino on Harley-Davidsonissa sekä englantilaisissa ja muissa eurooppalaisissa pyörissä.

*Kopterin* ensimmäinen numero ilmestyi vuonna 1992. Lehden nimi on harrastajasanastoa: käännös yhdysvaltalaisesta termistä *chopper*, joka tarkoittaa tässä asiayhteydessä tietyllä tavalla rakenneltua ja kustomoitua moottoripyörää.

*Kopterin* päätoimittaja on Mala Malk.

## Lähteet

## Aiheesta muualla

* Lehden sivut
Gustaf Duvaldt

**Gustaf Duvaldt** (27. helmikuuta 1845 – 19. huhtikuuta 1896) oli hovioikeuden varakanneviskaali ja merkittävä lahjoittaja. Hän toimi Vaasan hovioikeudessa varakanneviskaalina 1880–1883. Hän määräsi testamentissaan omaisuudestaan 900&nbsp;000 markkaa Vaasan kaupungille, kirkolle ja Helsingin yliopistolle.

Duvaldtin mukaan on 1928 nimetty Vaasan Vaskiluodossa sijaitseva Duvaldtintie.

Duvaldtin isä oli porilainen raatimies, joka avioitui tämän äidin kanssa vasta myöhemmin. Hänellä itselläänkin oli avioton poika, jonka hän oli tunnustanut mutta jätti läheisten yllätykseksi perinnöttömäksi.

## Lähteet
Kierrevallisneria

**Kierrevallisneria** (*Vallisneria spiralis*) on kilpukkakasveihin kuuluva vesikasvilaji.

Kierrevallisneria kasvaa makeissa vesistöissä: jokisuistoissa, järvissä, joissa, avovetisillä soilla, kaivetuissa altaissa ja kastelukanavissa.

Kierrevallisneria on maailmanlaajuisesti yleinen ja laajalle levinnyt laji. Sitä esiintyy Euroopassa useissa eteläosan maissa, Afrikassa useissa maissa Algeriasta Etelä-Afrikkaan, Aasian mantereella Turkista Kiinaan ja Indo-Kiinaan, Filippiineillä ja Papua Uudessa Guineassa. Laji on laajentanut levinneisyyttään monin paikoin alkuperäisestä, sitä esiintyy myös vieraslajina Uudessa Seelannissa ja Havaijilla.

## Lähteet

## Aiheesta muualla
* ITIS: ''Vallisneria spiralis''
Lakikynsimö

**Lakikynsimö** (*Draba cacuminum*) on monivuotinen ristikukkaiskasvilaji kynsimöiden suvussa. Laji esiintyy endeemisenä Norjassa ja Ruotsissa, missä se kasvaa harvinaisena Skandien tuntureilla. Lakikynsimö on arvioitu Norjassa erittäin uhanalaiseksi (EN), Ruotsissa vaarantuneeksi (VU) ja koko maailmassa puutteellisesti tunnetuksi (DD).

Lakikynsimö on erittäin hidaskasvuinen ja on korkeudeltaan yhdestä kahdeksaan senttimetriä. Se muistuttaa paljon pienikokoista kalliokynsimöä (*Draba norvegica*). Laji kasvaa emäksisten ja ultraemäksisten kallioiden raoissa etenkin tuntureiden huipulla.

## Lähteet
*The IUCN Red List of Threatened Species. ''Draba cacuminum'' 

### Viitteet

## Aiheesta muualla
*Finto: Kassu – Kasvien suomenkieliset nimet: Lakikynsimö (''Draba cacuminum'')
Hirvensalmen kirkonkylä

**Hirvensalmen kirkonkylä** on taajama ja Hirvensalmen kunnan kuntakeskus Etelä-Savossa. Taajamassa oli vuoden 2011 lopussa 857 asukasta.

Kirkonkylä on rakentunut lännessä sijaitsevan Liekuneen ja idässä sijaitsevan Ryökäsveden erottavalle niemelle, joka päättyy kapeaan salmeen. Lähellä niemen länsirantaa kulkee kylänraitti, jonka nimenä on Hirvensalmentie. Hirvensalmentien varrella sijaitsevat muun muassa Osuuspankki, apteekki ja S-market, jonka yhteydessä on postikonttori. Aikaisemmin kylänraitin varressa oli myös Siwa ja Karhulan baari, joiden kummankin toiminta on jo lakannut. Karhulan baarin rakennus purettiin, mutta entinen Siwa odottaa yhä uutta käyttöä. Ryökäsveden puoleisella rannalla on Elomaan yhtenäiskoulu, jossa toimii kunnan ainoa yläkoulu.

Kirkonkylän keskus on Hirvensalmen kirkko, jonka ympärillä ovat hautausmaat. Niiden länsipuolella kylänraittia Liekuneen rannassa reunustavat tervalepät. Tervaleppien mukaan on nimetty kunnan myös vuosittainen kesätapahtuma Tervaleppäjuhlat. Pohjoispäässä Tervaleppäkuja päättyy pienvenesataman luokse ja jatkuu Hirvensalmentienä Pöyryn kylään. Etelässä Tervaleppäkuja ylittää Hirvensalmen sillan ja muuttuu Kilkintieksi, joka johtaa Kilkinkylään ja Uutelaan. Aikaisemmin tämä Mäntyharjulle johtava tie kaarsi sillan jälkeen oikealle ja seurasi Soikanlahden rantaa, mutta uusi tie kulkee suoraan etelään kohti Kilkinkylää. Uuden ja vanhan tien sekä länteen Kissakoskelle johtavan Ripatintien väliin jää 134 metriä korkea Haukonmäki.

Kirkonkylän itäosassa Ryökäsveden rannalla sijaitsee Heikinniemi, jossa on vanhainkoti ja jossa aiemmin toimi sittemmin kunnantalon naapuriin muuttanut terveysasema. Läheltä alkaa pururata (talvisin hiihtolatu), jota pitkin pääsee urheilukentälle, Mäknistön laavulle ja Satulinnaan. Maasto pururadan varrella vaihtelee mäntykankaasta suohon.

## Lähteet
Sinikka Hannula

**Soili Sinikka Kurkvaara** (o.s. **Hannula**, s. 26. kesäkuuta 1937) on suomalainen näyttelijä. Hän tuli tunnetuksi ohjaaja-tuottaja Maunu Kurkvaaran ”modernin ajan” elokuvista 1960-luvulla. Merkittävimmät roolinsa Hannula teki Kurkvaaran elokuvissa, kuten *[[Patarouva (elokuva)|Patarouva]]* (1959), *[[Autotytöt]]* (1960), *[[Rakas...]]* (1961), *[[Meren juhlat]]* (1963) ja *[[Punatukka]]* (1969).

Sinikka Hannula oli Helsingin Nuorisoteatterin kasvatti, ja oli niin sanotusti Kurkvaaran ”elokuvalöytö”. Heidän suhteensa syveni ja pian *Patarouva*-elokuvan jälkeen Hannula ja Kurkvaara avioituivat.

Naispääosa elokuvassa *[[Rakas...]]* on jäänyt Hannulalle Kurkvaaran elokuvista suosikiksi: ”Olin siinä ehkä tuorein. Se oli jollain tavalla läheisin. Kun Manu etsi aihetta, tuli puhetta, että miksei voi tehdä elokuvaa omasta ympäristöstä. *Rakkaassa...* lähdettiin kehittelemään stooria ystäväpiiristä ja omasta elinympäristöstä.”

## Filmografia
**[[Onnen saari]]* (1955)
**[[Tirlittan (elokuva)|Tirlittan]]* (1958)
**[[Patarouva (elokuva)|Patarouva]]* (1959)
**[[Autotytöt]]* (1960)
**[[Rakas...]]* (1961)
**[[Yksityisalue]]* (1962)
**[[Meren juhlat]]* (1963)
**[[Naiset (vuoden 1964 elokuva)|Naiset]]* (1964)
**[[Kielletty kirja]]* (1965)
**[[Tänään olet täällä]]* (1966)
**[[Rottasota (elokuva)|Rottasota]]* (1968)
**[[Miljoonaliiga]]* (1968)
**[[Punatukka]]* (1969)
**[[Kujanjuoksu (elokuva)|Kujanjuoksu]]* (1971)
**[[Perhosen uni]]* (1985)

## Lähteet

## Aiheesta muualla
*Sinikka Hannula Elonetissä
*
Dick Taylor

**Richard Clifford ”Dick” Taylor** (s. 28. tammikuuta 1943 Dartford) on brittiläinen rock-kitaristi. Hän on vuonna 1964 toimintansa aloittaneen The Pretty Things -yhtyeen perustajajäsen. 

Ennen The Pretty Thingsiä Taylor oli jo ehtinyt olla The Rolling Stones -yhtyeen ensimmäinen basisti; hän liittyi yhtyeeseen 1962 mutta jätti sen jo samana vuonna. Taylorin seuraajaksi tuli Bill Wyman. Hän ei ehtinyt osallistua yhdenkään Rolling Stonesin kappaleen levytykseen.

## Ura
**Dick Taylor** oli merkittävä hahmo 1960-luvun brittiläisessä rockissa toimiessaan The Pretty Things -yhtyeen soolokitaristina ja sen yhtenä pääasiallisista lauluntekijöistä. Dick Taylor oli Rolling Stones yhtyeen laulaja. Mick Jaggerin teini-aikainen ystävä, ja he kävivät samaa koulua Lontoon esikaupunkialueella Dartfordissa. 1960-luvun alussa he alkoivat soittaa kitaristi Keith Richardsin kanssa yhtyeessä nimeltä Little Boy Blue & the Blue Boys. Yhtyeestä kasvoi myöhemmin The Rolling Stones.

Taylor erosi yhtyeestä vuoden 1962 aikana. Hän perusti uuden, voimakkaasti rhythm & bluesiin nojaavan rockbändin nimeltä The Pretty Things, yhdessä laulaja Phil Mayn kanssa Taylorin särmikäs soolokitara olivat keskeisiä tekijöitä The Pretty Thingsin kiihkeän R&B-rockin menestyksessä 1960-luvun puolivälissä. Vaikka yhtye saavutti vain pari suurta hittiä Britanniassa, sitä on myöhemmin alettu arvostaa yhtenä merkittävimmistä 1960-luvun brittiläisistä bändeistäValitettavasti Pretty Things jäi lähes täysin tuntemattomaksi amerikkalaisyleisölle, jolle kappaleet kuten "Rosalyn" ja “Don’t Bring Me Down” tulivat tutuksi vasta, kun David Bowie teki niistä coverin *[[Pin Ups]]* -albumilleen. 

Dick Taylor ja Phil May olivat yhtyeen tärkeimmät lauluntekijät. Heidän käsialaansa ovat esimerkiksi yhtyeen hitti-kappaleet *“Midnight to Six Man”* ja *“L.S.D.”*  Taylor ja May olivat merkittäviä vaikuttajia myös siinä, että yhtye siirtyi R&B:stä psykedeeliseen ilmaisuun, erityisesti albumilla *S.F. Sorrow*.  

*S.F. Sorrowia* pidetään ensimmäisenä rock-oopperana, ja sillä oli suuri vaikutus Pete Townshendille, joka julkaisi seuraavana vuonna The Whon *Tommy*-oopperan. *S.F. Sorrow* on nykyään tunnustettu rockin mestariteos. Dick Taylor jätti Pretty Thingsin pian *S.F. Sorrowin* jälkeen, ja sen jälkeen Pretty Things jatkoi levyttämistä progressiivisen rockin ja hard rockin saralla, tosin vähäisemmällä menestyksellä 1970-luvun puoliväliin mennessä. Hän ryhtyi tuottajaksi, tuottaen esimerkiksi Hawkwindin ensimmäisen albumin. Sen jälkeen hän vetäytyi hetkeksi pois musiikkialalta, kunnes liittyi uudestaan mukaan Pretty Things -yhtyeeseen 1970-luvun lopulla, ja hän on soittanut heidän kanssaan siitä lähtien. 

1970-luvulla useat punk-sukupolven edustajat ottivat Pretty Thingsin esikuvikseen, ja Taylor itse sanoi löytäneensä rock’n’rollin liekin uudelleen nähtyään The Clashin keikalla. Hän on kehunut saaneensa paljon innostusta punk-musiikista. Hän teki paljon yhteistyötä punk-yhtye The Mekons:in kanssa, sekä kitaristina että tuottajana. Vuonna 1990 hän vieraili kitaristina englantilaisen, psykedeliaa ja punk rockia yhdistelevän Thee Hypnotics-yhtyeen studioalbumilla *Come Down Heavy*

## Lähteet
Kahden kelmin kepposet

**Kahden kelmin kepposet** () on vuonna 1970 ensi-iltansa saanut Jerry Lewisin ohjaama komediaelokuva, jonka pääosissa ovat Sammy Davis, Jr. ja Peter Lawford. *Kahden kelmin kepposet* on vuonna 1968 ilmestyneen komediaelokuvan *[[Suolaa ja pippuria]]* jatko-osa.

## Juoni

Christopher Pepper (Peter Lawford) ja Charlie Salt (Sammy Davis Jr.) menettävät yökerhonsa ja kääntyvät avun toivossa Pepperin aristokraattisen kaksoisveljen, Sydneyn, puoleen. Hän kuitenkin kieltäytyy auttamasta heitä; pian tämän jälkeen Sydney löydetään murhattuna. Pepper ottaa hänen identiteettinsä ja huomaa pian, että hänen veljensä oli timanttisalakuljettaja ja päätyi rikoskumppaniensa murhaamaksi. Salt ja Pepper päättävät yhdessä laittaa rikolliset telkien taakse.

## Näyttelijät

## Tuotanto
Komedian käsikirjoitti Michael Pertwee ja tuotti Milton Ebbins. Elokuvan sävellyksestä vastasi Les Reed. Elokuva kuvattiin vuonna 1969 Englannissa Lontoossa sekä Herefordshiren Ledburyssa ja Borehamwoodissa studioilla.

Peter Cushingilla ja Christopher Leellä on cameoroolit tohtori Frankensteinina ja kreivi Draculana. Lawford näyttelee Pepperin lisäksi Pepperin kaksoisveljeä lordi Sydney Pepperiä.

## Julkaisu
*Kahden kelmin kepposet* julkaistiin kotimaassaan Yhdysvalloissa toukokuussa vuonna 1970. Suomen ensi-ilta oli 4. kesäkuuta vuonna 1971. United Artists toimi elokuvan julkaisijana ja levittäjänä.

*Kahden kelmin kepposet* julkaistiin DVD:llä 25. tammikuuta vuonna 2005.

## Lähteet

## Aiheesta muualla
* 
* 
*
Frans Edvard Edelheim

**Frans Edvard Edelheim** (23. toukokuuta 1848 Helsinki – 27. tammikuuta 1909) oli suomalainen insinööri, kartanonomistaja ja moninkertainen valtiopäivämies. 

Edelheim valmistui insinööriksi 1868 Helsingin teknillisen reaalikoulun kurssilta ja toimi rautatieinsinöörinä Venäjällä 1868–1875, sillanrakennusinsinöörinä Pietarissa 1875–1876 ja kanavanrakennusinsinöörinä 1876–1886. Hän oli Mariupolin sotasataman rakentamisen pääinsinööri 1886–1889 ja Libaun sotasataman rakentaja 1889–1893. Hän omisti Koiskalan kartanon Nastolassa 1894–1909. Edelheim oli ritariston ja aatelin jäsen valtiopäivillä 1882, 1885, 1897, 1899, 1900, 1904–1905 ja 1905–1906.

Edelheimin isä oli senaattori Paul Henrik Edelheim ja äiti Emilia Christina af Brunér. Hänen sisarensa oli toimittaja, kirjailija Anna Edelheim. Varatuomari, valtiopäivämies Paul Wilhelm Jonas Edelheim oli puolestaan Frans Edvard Edelheimin veli. 

## Lähteet
Fredrik Wilhelm Edelheim

**Fredrik Vilhelm Krogius**, aateloituna vuodesta 1817 **Edelheim** (23. heinäkuuta 1770 Porvoo – 25. toukokuuta 1833 Helsinki) oli suomalainen senaattori ja todellinen valtioneuvos.

Edelheimin vanhemmat olivat Porvoon piispa Paul Krogius ja Anna Sara Hassel. Hän kävi Porvoon lukiota, pääsi ylioppilaaksi 1787 ja suoritti Turun akatemiassa tutkinnon oikeusvirkoja varten 1790.

Edelheim oli oikeusrevision toimituskunnan ylimääräisenä kanslistina 1791–1792 ja pääesikunnan päällikön toimiston sotasihteerinä Suomessa 1792–1801. Hän sai protokollasihteerin arvonimen vuonna 1796. Edelman oli sitten Karjalan laamannikunnan laamannina 1803–1833 ja samalla hallituskonseljin (senaatin) oikeusosaston jäsenenä (senaattorina) 1809–1833. Hänestä tuli valtioneuvos 1822 ja todellinen valtioneuvos 1828. Edelheim omisti Bosgårdin kartanon Porvoossa. 

Edelheim valtasi Laajasalon Stansvikin rautamalmiesiintymän vuonna 1830 ja louhitutti malmia muutaman vuoden. Kaivos jäi kuitenkin pian pois käytöstä.

Vahvistamattoman tiedon mukaan Edelheim kieltäytyi Suomen kenraalikuvernööri Arseni Zakrevskin vaatimuksesta vannoa uskollisuudenvala suuriruhtinas Konstantinille Venäjällä käytössä olleen valakaavan mukaan, joka olisi tunnustanut tämän itsevaltiaaksi hallitsijaksi, ja tilaisuus jouduttiin keskeyttämään. Myöhemmin tuli tieto että Konstantin luopuu kruunusta, jolloin uskollisuudenvala vannottiin Nikolai I:lle Suomessa käytössä olleen valakaavan mukaan.

Edelheim oli naimisissa 1798–1816 Anna Maria Franzénin (k. 1816) kanssa ja vuodesta 1818 Eleonora Elisabet Charlotta Tauben kanssa tämän toisessa avioliitossa. Hänen poikiaan ensimmäisestä avioliitosta olivat senaattori Paul Henrik Edelheim (1801–1855) ja senaattori Frans Ivar Edelheim (1804–1884).

## Lähteet
Tisca Chopra

**Tisca Chopra** (s. 1. marraskuuta 1973 Kasauli, Himachal Pradesh) on intialainen televisio-, teatteri-, ja elokuvanäyttelijä.

## Filmografia

## Televisio
* *[[Beecham House]]* (2019)

## Aiheesta muualla

*
Kaliumsuperoksidi

**Kaliumsuperoksidi** (KO2) on kalium- ja superoksidi-ioneista koostuva epäorgaaninen ioniyhdiste. Kaliumsuperoksidi on yksi kaliumin oksideista. Sitä käytetään hapen vapauttamiseen ja orgaanisissa synteeseissä.

## Ominaisuudet, valmistus ja käyttö
Kaliumsuperoksidi on huoneenlämpötilassa keltaista kiinteää ainetta. Yhdiste on voimakas hapetin ja reagoi veden kanssa muodostaen kaliumhydroksidia, vetyperoksidia ja happikaasua. Lisäksi kaliumsuperoksidi reagoi hiilidioksidin kanssa vapauttaen happea ja muodostaen kaliumkarbonaattia. 
:2 KO2 + 2 H2O → 2 KOH + H2O2 + O2
:4 KO2 + 2 CO2 → 2 K2CO3 + O2

Kaliumsuperoksidia muodostuu kuumennettaessa kaliummetallia happivirrassa.
:K + O2 → KO2

Koska kaliumsuperoksidi vapauttaa happea kosteuden ja hiilidioksidin vaikutuksesta, sitä käytetään happinaamareissa sekä hapen tuottajana sukellusveneissä ja avaruussukkuloissa. Orgaanisissa synteeseissä kaliumsuperoksidia voidaan käyttää ketonien valmistamiseen bentsyylisistä metyleeniyhdisteistä ja hydroksiketonien valmistamiseen ketoneista.

## Lähteet
Ahti Ahonen

**Ahti ”Ake” Kalervo Ahonen** (4. elokuuta 1947 Tukholma) on suomalainen teatterinjohtaja ja teatteriohjaaja. Hän toimi teatterinjohtajana lähes 25 vuoden ajan johtaen Rauman, Joensuun, Rovaniemen ja Oulun kaupunginteattereita. Eläkkeelle Ahonen jäi loppuvuodesta 2011.

Ahonen valmistui ylioppilaaksi vuonna 1968 ja teatteriohjaajaksi Tampereen yliopistosta vuonna 1974. Vuosina 1975–1977 hän toimi Rauman Kaupunginteatterin johtajana. Vuodet 1980–1984 hän oli ohjaajana Rovaniemen Teatterissa, jota hän johti vuosina 1985–1987 ja uudelleen vuosina 1992–2002. Vuodet 1987–1990 Ahonen johti Joensuun kaupunginteatteria. Vuosina 2006–2012 hän johti Oulun kaupunginteatteria, minkä jälkeen hän on ollut vapaa ohjaaja.

Ahonen on ohjannut muiden muassa näytelmät *[[Neiti Julie (näytelmä)|Neiti Julie]]*, *[[Kuka pelkää Virginia Woolfia?]]*, *[[Kuningas Lear]]*, *[[Amadeus (näytelmä)|Amadeus]]*, *Van Gogh* ja *[[My Fair Lady]]*. Hänen jäähyväisnäytelmänsä oli italialaisen Dario Fon kirjoittama  *Donna – yksinäinen nainen*.

Ahonen oli Valtion näyttämötaidetoimikunnan jäsen vuosina 2007–2009 ja puheenjohtaja 2010–2013. Hän oli vuosina 2010–2013 myös Taiteen keskustoimikunnan jäsen.

## Lähteet
Nandita Das

**Nandita Das** (s. 7. marraskuuta 1969) on intialainen näyttelijä ja elokuvaohjaaja. Hänen esikoisohjauksensa on vuonna 2008 ilmestynyt *[[Firaaq]]*, joka käsittelee Gujaratin vuoden 2002 väkivaltaisuuksien vaikutuksia ihmisiin. Ranskan hallitus myönsi Dasille Ordre des Arts et des Lettres -kunniamerkin vuonna 2008.

Nandita Dasin isä on taidemaalari Jatin Das. Hän syntyi Bombayssa ja kasvoi Delhissä opiskellen Delhin yliopistossa tutkinnon maantieteestä ja sosiaalityöstä.

## Filmografia
### Näyttelijänä

### Ohjaajana

## Lähteet

## Aiheesta muualla

* Dasin verkkosivusto 
* 
* 
*
Edelheim

**Edelheim** on ollut muun muassa seuraavien henkilöiden sukunimi:

*Anna Edelheim (1845–1904), suomenruotsalainen toimittaja ja kirjailija, Paul Henrik Edelheimin tytär
*Frans Edvard  Edelheim (1848–1909), suomalainen insinööri, Paul Henrik Edelheimin poika 
*Frans Ivar Edelheim (1804–1884), suomalainen senaattori 
*Fredrik Wilhelm Edelheim entinen Krogius (1770–1833), suomalainen senaattori 
*Paul Henrik Edelheim (1801–1855), suomalainen senaattori ja valtioneuvos
*Paul Wilhelm Jonas  Edelheim (1846–1875), suomalainen varatuomari ja valtiopäivämies, Paul Henrik Edelheimin poika.
Erik Svensson

**Karl Erik Emanuel "Spänst" Svensson** (10. syyskuuta 1903 Jönköping, Ruotsi – 22. syyskuuta 1986 Falkenberg, Ruotsi) oli ruotsalainen kolmiloikkaaja ja pituushyppääjä. Hänen urallaan edustamansa seurat olivat IK Tord ja Falkenbergs IK

Svensson voitti olympiahopeaa Los Angelesissa 1932 tuloksella 15,32 metriä. Samoissa kisoissa hän oli pituushypyssä neljäs tuloksella 7,41 metriä. Amsterdamin olympialaisissa 1928 hän karsiutui pituushypyn loppukilpailusta sijoittuen karsinnassa kahdeksanneksi. Vuoden 1934 Euroopan-mestaruuskilpailussa Torinossa Svensson sai hopeaa tuloksella 14,83 metriä. Hän voitti Ruotsin mestaruuden vuonna 1933 sekä kolmiloikassa että pituudessa. Svenssonin ennätys kolmiloikassa oli 15,32 metriä vuodelta 1932 ja pituudessa 7,53 metriä vuodelta 1934. Hän piti hallussaan Ruotsin ennätystä kolmiloikassa vuosina 1931–1948 ja pituudessa vuosina 1934–1959.

## Lähteet
*
Laihtuminen

**Laihtuminen** on kehon painon putoamista, joka johtuu esim. ruumiin nesteiden, lihasmassan tai rasvakudoksen vähenemisestä. Laihtumisen syynä voi olla mm. dieetti. Tietoista pyrkimystä laihtumiseen kutsutaan laihduttamiseksi. Aikeeton laihtuminen voi johtua esim. elämäntavan muutoksesta, fyysisestä sairaudesta tai ravintoaineen puutteesta. Kyseessä voi olla myös syömishäiriö.

## Katso myös
*Alipainoisuus
*Lihavuus
Luck

**Luck** on yhdysvaltalainen draamasarja, jonka on luonut David Milch. *Luck* alkoi HBO-kanavalla 29. tammikuuta 2012 ja päättyi 14. maaliskuuta 2012. Sarjasta oli tilattu toinenkin tuotantokausi, mutta sarjan tuotanto lopetettiin kolmen hevosen kuoltua kuvauksissa. *Luck* kertoo Dustin Hoffmanin esittämästä gangsteri Chester ”Ace” Bernsteinista, joka ottaa haltuunsa paikallisen laukkaradan. Suomessa Canal+ esitti sarjan keväällä 2012.

*Luck* ilmestyi DVD:nä ja Blu-raynä 21. marraskuuta 2012.

## Juoni
Gangsteri Chester ”Ace” Bernstein pääsee vankilasta istuttuaan siellä kolme vuotta. Hänen vanha ystävänsä Gus on saanut käsiinsä irlantilaisen kilpahevosen, ja Ace alkaa kehittää juonta millä saisi kalifornialaisen laukkaradan haltuunsa. Samalla Ace alkaa miettiä kostoa miehille, joiden vuoksi hän joutui vankilaan.

## Näyttelijät

## Tuotanto
Ennen sarjan luontia David Milch oli työskennellyt yli kolmekymmentä vuotta televisiosarjojen parissa. Hän on luonut muun muassa HBO:n televisiosarjan *[[Deadwood]]*. *Luckin* kuvauksissa käytettiin viittäkymmentä hevosta, joista kolme kuoli. Kuolemien johdosta HBO päätti lopettaa sarjan tuotannon, vaikka siitä oli tilattu jo toinen tuotantokausi.

## Vastaanotto
Arvostelujen kerääjäsivusto Metacritic keräsi sarjalle 75/100 pistettä.

## Lähteet
Max Graf

**Max Graf** (1. lokakuuta 1873 Wien – 24. kesäkuuta 1958 Wien) oli itävaltalainen musiikkitieteilijä ja musiikkiarvostelija, yksi psykoanalyyttisen musiikintutkimuksen uranuurtajista. Hänen poikansa Herbert Graf (1904–1973) oli Sigmund Freudin ensimmäisiä lapsipotilaita, jonka esiintyi peitenimellä "Pikku Hans" tapauskertomuksessa ”Viisivuotiaan pojan fobian analyysi” (1909).

## Elämänvaiheet
Max Graf syntyi wieniläiseen juutalaisperheeseen, ja hän opiskeli musiikintutkimusta Eduard Hanslickin, Anton Brucknerin ja Guido Adlerin johdolla, samoin kuin oikeustiedettä. Hän väitteli tohtoriksi Wienin yliopistosta vuonna 1896 aiheenaan renessanssin musiikki. Vuonna 1902 hänet nimitettiin professoriksi Wienin musiikkiakatemiaan, jossa hän opetti musiikin estetiikkaa ja musiikin historiaa. Maailmansotien välisenä aikana hän oli saksankielisen alueen tunnetuimpia musiikkiarvostelijoita. 

Grafin ensimmäinen puoliso oli näyttelijä Olga König, joka oli ollut Freudin potilaana; Graf tutustui Freudiin morsiamensa kautta. Graf osallistui Freudin luona psykoanalyytikkojen ”keskiviikkotapaamisiin” vuosina 1905–1912 ja esitelmöi siellä musiikista, ja Freudista tuli Grafien perheystävä. Freud hoiti heidän poikansa Herbertin fobiaa tämän isän välityksellä.

Graf pakeni natseja Yhdysvaltoihin heinäkuussa 1938, ja hän opetti New Yorkissa New School for Social Research -yliopistossa; hän palasi Itävaltaan vuonna 1947.

## Teoksia
* *Die Musik der Frauen in der Renaissancezeit*, 1896
* *Deutsche Musik im neunzehnten Jahrhundert*, 1898
* *Wagner-Probleme und andere Studien*, 1900
* *Die Musik im Zeitalter der Renaissance*, 1905
* *Die innere Werkstatt des Musikers*, 1910
* *Richard Wagner im »Fliegenden Holländer«: Ein Beitrag zur Psychologie künstlerischen Schaffens*, 1911
* *Legend of a musical city*, 1945
* *Composer and critic: Two hundred years of musical criticism*, 1946
* *Modern music: Composers and music of our time*, 1946
* *From Beethoven to Shostakovich: The psychology of the composing process*, 1947
* *Geschichte und Geist der modernen Musik*, 1953
* *Die Wiener Oper*, 1955
* *Jede Stunde war erfüllt: Ein halbes Jahrhundert Musik und Theaterleben*, 1957

## Lähteet

## Kirjallisuutta
* 
* 

## Aiheesta muualla
* Wiener Psychoanalytische Akademie  
* Max Graf — Universität Hamburg
Ole Edgren

**Ole Christian (Kristian) Edgren** (12. toukokuuta 1898 Jyväskylä – 18. helmikuuta 1962 Turku) oli suomalainen orkesterinjohtaja ja säveltäjä. 

Ole Edgrenin vanhemmat olivat lääketieteen ja kirurgian tohrori Klas Kristian Edgren ja Aina Forsius. Hänen puolisonsa oli vuodesta 1930 näyttelijä Birgit Hästesko. Edgren opiskeli Helsingin konservatoriossa ja Sternin konservatoriossa Berliinissä ja teki 1920-luvulla opintomatkoja Saksaan. Hän toimi Helsingin kaupunginorkesterin jäsenenä 1929–1937. Porin kaupunginorkesterin johtaja Edgren oli 1937–1941 ja Turun kaupunginorkesterin johtaja vuodesta 1941 kuolemaansa saakka. Hän vieraili myös ulkomailla ja sävelsi viulu-, piano- ja orkesterikappaleita.

## Lähteet
Archibald Warden

**Archibald Adam Warden** (11. toukokuuta 1869 Edinburgh &ndash; 7. lokakuuta 1943) oli brittiläinen tennispelaaja ja olympiamitalisti. 

Warden osallistui Pariisin olympialaisissa 1900 kaksin- ja nelinpeliin sekä sekanelinpeliin. Hän hävisi kaksinpelissä ensimmäisen ottelunsa, ja samoin kävi myös nelinpelissä, jossa Wardenin parina oli Charles Sands. Hän voitti kisojen sekanelinpelissä pronssia böömiläisen Hedwiga Rosenbaumován kanssa. 

## Lähteet

* Wardenin profiili sports-reference.com -sivustolla
Carl Fredrik Ehrensvärd

**Carl Fredrik Ehrensvärd**, myöhemmin **Gyllenbourg** (1767–1815) oli valtiollinen seikkailija ja kirjailija.
 Hänet tuomittiin kuninkaan murhayrityksestä kuolemaan mutta kuningas Kustaa III armahti hänet ja tuomitsi maastakarkotukseen ja menettämään aatelisarvonsa. Hän otti Tanskaan muutettuaan äitinsä nimen Gyllenborg, jonka hän kirjoitti muodossa Gyllenbourg.

Hänen velipuolensa isän Carl Ehrensvärdin ensimmäisestä avioliitosta oli Gustaf Johan Ehrensvärd.

## Lähteet

## Kirjallisuutta
*Lolo Krusius-Ahrenberg, *Tyrannmördaren C. F. Ehrensvärd*, 1947

## Aiheesta muualla
*Svenskt biografiskt lexikon
Tuikeilmaisin

**Tuikeilmaisin** on hiukkasilmaisin, jolla havainnoidaan korkeaenergiaista säteilyä. Ilmaisimen toiminta perustuu siihen, että säteilyn energia muunnetaan valovälähdykseksi, josta saadaan valomonistinputkella havaittava jännitepulssi. Nestetuikelaskenta on radioaktiivisen aktiivisuuden mittausmenetelmä, jossa radioaktiivinen näyte sekoitetaan nestetuikeaineen kanssa ja lasketaan tuikeaineesta lähtevät fotonit.

## Rakenne ja toiminta

Tuikeilmaisin koostuu tuikeaineesta, valomonistinputkesta ja laskurielektroniikasta. Tuikeaineen ja valomonistinputken on oltava suojattuna ulkopuoliselta valolta. Tuikeaine voi olla kaasumaista, nestemäistä tai kiinteää ainetta. Valomonistinputkessa on fotokatodi ja useita dynodeita.

Tuikeaineeseen saapunut säteilyhiukkanen virittää tuikeaineen atomeita, eli nostaa niiden elektronin ylemmille energiatiloille. Elektronin laskeutuessa jälleen alemmalle energiatilalle atomista emittoituu fotoni, jonka taajuus vastaa näkyvän valon tai ultraviolettisäteilyn taajuutta. Tuikeaineesta saapunut fotoni osuu valomonistinputken fotokatodille aiheuttaen valosähköisen ilmiön ja irrottaen tästä elektronin. Elektronin osuessa dynodille se moninkertaistuu, jonka jälkeen elektronirypäs jatkaa matkaansa dynodilta dynodille elektronimäärän kasvaessa. Elektroniryppään aiheuttama pulssi saapuu elektroniikalle aiheuttaen jännitepulssin.

Verrattuna kaasutäytteisiin ilmaisimiin tuikeilmaisimen vahvuus on nopea aikatarkkuus. Tuikeilmaisin kykenee erottamaan kaksi peräkkäistä hiukkasta noin 1–5 mikrosekunnin aikavälillä. Lisäksi signaalipulssi on verrannollinen alkuperäisen säteilyhiukkasen energialle.

## Katso myös

* Spintariskooppi

## Lähteet

## Aiheesta muualla
Kersantin kunnia

**Kersantin kunnia** on vuonna 1997 julkaistu Veli-Matti Saikkosen ohjaama televisioelokuva. Elokuva esitettiin ensimmäisen kerran Ylen Kotikatsomossa joulukuussa 1997.

## Juoni
Itärajan läheisyydessä sijaitsevalle kansakoululle majoitetaan kersantti Korhosen johtaja ryhmä nuoria sotilaita. Ryhmän tehtävänä on tarkkailla Neuvostoliiton puolella tapahtuvaa liikehdintää.

Kansakoululla asuu sotilaiden lisäksi kaksi naista, koulun keittäjätär ja opettaja. Kateus, intohimo ja rakkaus roihahtavat liekkeihin miesjoukon kilpaillessa naisten suosiosta.

Koulu on tarkoitus räjäyttää, jos vihollinen pyrkii läpi. Kersantti Korhonen pitää kunniastaan kiinni ja päättää toteuttaa annetun tehtävän.

## Näyttelijät

## Lähteet
* Ylen Elävä arkisto

## Aiheesta muualla
* 
*
Merirosvo Morgan

**Merirosvo Morgan** (, ) on vuonna 1960 valmistunut italialais-ranskalainen seikkailuelokuva. Sen ovat ohjanneet André de Toth ja Primo Zeglio. Merirosvogenreen kuuluvan elokuvan pääosaa esittää yhdysvaltalainen kehonrakentaja Steve Reeves.

## Juoni
Elokuvan päähenkilö on bukanieeri Henry Morgan, joka ryösteli espanjalaisten laivoja Karibianmerellä 1670-luvun alussa. Espanjalaisten vangitsema Morgan rakastuu kuvernöörin tyttäreen Dona Ineziin, kaappaa laivan ja purjehtii Tortugaan. Siellä hän pelastaa Inezin kaksintaistelussa merirosvopäällikkö L’Ollonaisia vastaan. Morgan tekee sopimuksen brittien kanssa taistelusta espanjalaisia vastaan, valloittaa Panaman ja voittaa lopulta Inezin rakkauden.

## Näyttelijät

## Tuotanto
Hollywood-ohjaaja André de Tothin *Merirosvo Morgan* on tyypillinen halvalla ja huolimattomasti tehty italialaistuotanto, mutta samalla melko toimiva seikkailuelokuva. Päähenkilö kapteeni Morgan on muutettu romantisoiduksi ja puhdashenkiseksi sankariksi. Elokuvan kohokohtia ovat Filippo Sanjustin näyttävä puvustus sekä Morganin ja L’Olonnaisin miekkataistelu Tortugan hiekkarannalla. Steve Reeves paljastaa lihaksikkaan yläruumiinsa ja kuubalainen seksipommi Chelo Alonso esittää eksoottisen voodootanssin.

## Lähteet

## Aiheesta muualla
* 
*
Mark Ingram, Jr.

**Mark Ingram, Jr.** (s. 21. joulukuuta 1989, Hackensack, New Jersey) on yhdysvaltalainen amerikkalaisen jalkapallon pelaaja, pelipaikaltaan keskushyökkääjä. Hän pelaa tällä hetkellä NFL-liigan Baltomore Ravensissa. 

Alabaman yliopiston joukkueessa yliopistojalkapalloa pelannut Ingram on vuoden 2009 Heisman Trophy -voittaja. 

## Lähteet
Kaatis

**Kaatis** on Yle TV2:lla vuonna 1988 esitetty suomalainen draamasarja. Televisiosarjan käsikirjoitti ja ohjasi Pekka Lepikkö. Sarja esitettiin ensimmäistä kertaa helmi-maaliskuussa 1988, ja se on jatkoa Lepikön Tarkkis-sarjalle. Kaatis on saatavilla Yle Tallennemyynnin kirjastotallenteena. 

## Juoni
Sarja kertoo Villen ja Tommin kesälomasta, jota he viettävät kaatopaikalla. Kaverusten matka suuntautuu kesätöihin, naisiin ja lopulta Toijalaan.  

## Roolit

 
## Tekijät
* Pekka Raitjoki – äänitys
* Jukka Kaitala – äänitys
* Timo Ahonen – valaistus
* Eija-Riitta Alhainen – puvustus
* Kristiina Valkeasuo – naamiointi
* Pekka Kuparinen – tarpeistonhoitaja
* Sirkka Häkkänen – grafiikka
* Tiina Nissinen – kuvaussihteeri

## Jaksot

## Lähteet

## Aiheesta muualla
* YLE Elävä arkisto: Kaatis: Kesätöitä
* YLE Elävä arkisto: Kaatis: Kaupungille naisiin
* YLE Elävä arkisto: Kaatis: Vapaa kuin taivaan lintu
* Yle Areena: Kaatis
* Yle Elävä arkisto: Tarkkis ja Kaatis näyttävät koulun pahojen poikien haavoittuvuuden
Tykkimies Kauppalan viimeiset vaiheet

**Tykkimies Kauppalan viimeiset vaiheet** on vuonna 1977 julkaistu Veli-Matti Saikkosen ohjaama tv-elokuva.

## Juoni
Kun Kauppala astuu armeijan harmaisiin, on miehen hurja maine jokaisen tiedossa. Tykistöpatterin kapiaiset päättävät ottaa kuitenkin mieheltä luonnon pois.

Aluksi Kauppala koittaa sopeutua järjestykseen ja kuriin. Mielivaltainen simputus johtaa hetkessä kuitenkin siihen, että Kauppala lyö koko homman ranttaliksi. Säännöt ja määräykset eivät ole häntä varten.

Kun muuta keinoa ei armeijan kapiaisilla ole, turvautuvat he koko patterin simputukseen. Tämä johtaa taas siihen, että koko joukkueen sisäiset suhteet joutuvat koetukselle.

## Näyttelijät

## Lähteet
*Ylen Elävä arkisto

## Aiheesta muualla
* 
* 
* ''Tykkimies Kauppalan viimeiset vaiheet'' Yle Areenassa (katsottavissa toistaiseksi)
Kamal Haasan

**Kamal Haasan** (s. 7. marraskuuta 1954 Paramakudi, Madras, Intia) on intialainen elokuvanäyttelijä, poliitikko,käsikirjoittaja, tuottaja sekä ohjaaja. Haasan on palkittu muun muassa neljällä National Film Awards -palkinnolla, kahdella Filmfare Awards -palkinnolla ja 17 Filmfare Awards South -palkinnolla.

Haasanin läpimurtoelokuva pääosanäyttelijänä oli vuoden 1975 draamaelokuva *[[Apoorva Raagangal]]*, joka valittiin vuoden parhaaksi tamilinkieliseksi elokuvaksi. Vuonna 2005 *[[Time]]*-lehti valitsi sadan kaikkien aikojen parhaan elokuvan joukkoon Haasanin vuonna 1987 ilmestyneen mafiaelokuvan *[[Nayakan]]*. Tamil Nadun osavaltion hallitus myönsi Haasanille vuoden 2008 parhaan näyttelijän elokuvapalkinnon katastrofielokuvasta *[[Dasavathaaram]]*, jossa hän esitti kymmentä eri roolia. Vuonna 2013 ilmestynyt vakoojatrilleri *[[Vishwaroopam]]*, jossa Haasan toimi sekä ohjaajana että näyttelijänä, onnistui ensimmäisenä tamilinkielisenä elokuvana ylittämään 2 miljardin rupian tuoton huolimatta muslimijärjestöjen sille hankkimasta väliaikaisesta esityskiellosta Tamil Nadussa ja joillain muilla alueilla.

Tammikuussa 2014 Intian hallitus myönsi Haasanille Padma Bhushan -palkinnon.

## Lähteet

## Aiheesta muualla

* 
*
PDVSA

**Petróleos de Venezuela, S.A.** (**PDVSA**) on venezuelalainen, valtion omistama öljy- ja kaasuyhtiö. Se on maailman viidenneksi suurimman öljyntuottajavaltion ylivoimaisesti suurin yritys, ja omistaa monopoliaseman valtion sisältä löytyviin energiaresursseihin.

PDVSA on saanut maailmanlaajuista näkyvyyttä myös venezuelalaisen F1-kuljettaja Pastor Maldonadon ja Lotus-tallin tukijana. Yhtiö on aiemmin tukenut myös Williams-tallia.

## Lähteet

## Aiheesta muualla
Gustaf Johan Ehrensvärd

**Gustaf Johan Ehrensvärd** (1746–1803) oli Kustaa III:n kamariherra tämän ollessa kruununprinssi ja oli lähettiläänä Alankomaissa ja Berliinissä. Hän oli vuosina 1772–1776 Kustaa III:n perustaman Kuninkaallisen teatterin ensimmäinen johtaja.

Ehrensvärd teki muistiinpanoja ja piti päiväkirjaa, ja näistä kirjoituksista on saatu valaistusta Kustaa III:n aikaan. Kirjoitukset on julkaistu 1877–1878.

Hänen velipuolensä isän Carl Ehrensvärdin toisesta avioliitosta oli Carl Fredrik Ehrensvärd.

## Lähteet
Jukka Loikala

**Jukka ”Luigi Zavaletto” Loikala** (s. 1960 Kouvola) on suomalainen muusikko. Hänet tunnetaan parhaiten Peer Güntin alkuvuosien basistina ja silloisena ”managerina”. Loikala oli mukana järjestämässä ja soittamassa Johannakustannuksen tuottamalla singlellä ”Woman on the radio/Driving like a mad”, joka oli yhtyeen ensimmäinen levytyssopimus.
Carl Johan Ehrnrooth

**Carl Johan Casimir Ehrnrooth** (17. kesäkuuta 1898 Helsinki – 5. elokuuta 1967 Nastola) oli suomalainen juristi ja liikemies, joka toimi monien yritysten hallitusten puheenjohtajana. Hän oli Ehrnroothien suvun mahtimies.

Carl Johan Ehrnrooth oli vuorineuvos Georg Ehrnroothin poika. Ehrnrooth kirjoitti ylioppilaaksi 1915, suoritti oikeustutkinnon 1921 ja sai varatuomarin arvon 1924. Hän työskenteli asianajajana lakitoimisto Dittmar & Indreniuksella vuosina 1924–1945. Ehrnrooth kuului vuodesta 1936 Kymin Oy:n hallitukseen ja oli vuodesta 1945 sen puheenjohtaja. Hän oli myös Lohjan Kalkkitehdas Oy:n hallituksen puheenjohtaja vuodesta 1944, J. W. Enqvist Oy:n vuodesta 1938 ja Oy Mahoganyn vuodesta 1947. Hän kuului myös Strömbergin, Aeron, Finnish Chemicalsin, Suomen Shellin, Sasekan ja Teollisuuden Auto- ja vastuuvakuutusyhtiön hallituksiin. Lisäksi hän oli vuodesta 1952 Keskinäisen vakuutusyhtiö Teollisuus-Tapaturman hallintoneuvoston puheenjohtaja sekä Suomen Merivakuutuksen ja vuodesta 1949 Pohjoismaiden yhdyspankin hallintoneuvostojen jäsen. Ehrnrooth omisti Seestan kartanon, jossa myös kuoli.

Järjestöpuolella Ehrnrooth kuului Suomen Työnantajain Keskusliiton ja Suomen Puunjalostusteollisuuden Työnantajaliiton hallintoneuvostoihin sekä Suomen Ilmailuliiton hallitukseen.

Carl Johan Ehrnroothin puoliso oli Aina Hélène Louise Mannerheim, pankinjohtaja Carl Mannerheimin tytär. Heidän poikansa oli kansanedustaja ja oikeistopoliitikko Georg C. Ehrnrooth.

## Lähteet
Kuntakoodi

**Kuntakoodi** () on Ruotsissa kunnille annettava nelinumeroinen tunnuskoodi. Koodin kaksi ensimmäistä numeroa ilmoittavat missä läänissä kunta sijaitsee. Jälkimmäiset kaksi numeroa puolestaan yksilöivät kunnat läänien sisällä.

Kuntakoodit luotiin vuoden 1952 kuntauudistuksen yhteydessä, jolloin Ruotsissa oli maalaiskuntia, kauppaloita ja kaupunkeja. Kuntakoodista pystyi näkemään kuntamuodon:
* maalaiskunnilla koodin kaksi viimeistä numeroa olivat väliltä 01–59
* kauppaloilla väliltä 60–79
* kaupungeilla väliltä 80–99
Läänin pääkaupungin kuntakoodin kaksi viimeistä numeroa olivat 80.

Vuoden 1971 kuntauudistuksen myötä Ruotsissa siirryttiin yhtenäiseen kuntamuotoon. Tuolloin muodostetut kunnat saivat kuntakoodin yleensä siltä maalaiskunnalta, kauppalalta tai kaupungilta, joka antoi nimensä uudelle kunnalle.

Kuntakoodeja on muokattu Skånen läänin ja Länsi-Götanmaan läänin muodostamisen yhteydessä.

## Katso myös
* Luettelo Ruotsin kunnista
* Kuntanumero (käsittelee Suomea)

## Aiheesta muualla
* Statistiska centralbyrån: Län och kommuner i kodnummerordning
Skandia

**Skandia** tai **Scandia** voi tarkoittaa seuraavia:

* Scandia, Ptolemaioksen ja muiden klassisten kirjailijoiden mainitsema saari Itämeressä; todennäköisesti Skåne tai Tanskan saaret
* Skandia, ruotsalainen vakuutusyhtiö
* Scandia-Musiikki, suomalainen 1952–1992 toiminut indie-levy-yhtiö
* M/S Skandia, 1961–1974 käytössä ollut Silja Linen autolautta.

## Lähteet
Palloliiton Maakuntasarjan kausi 1948

**Palloliiton Maakuntasarja 1948** oli Suomen kolmanneksi korkein sarjataso jalkapallossa kaudella 1948. Kaksi ylintä sarjatasoa oli yhdistetty Työväen Urheiluliiton kanssa, mutta Maakuntasarja pysyi edelleen Palloliiton sisäisenä sarjana. TUL:n puolella vastaava sarjataso oli ns. Liittosarja. Liitot järjestivät sarjojen parhaille joukkueille yhteiset karsinnat pääsystä Suomensarjaan kaudelle 1949. Kaikki nousijat tulivat Palloliiton riveistä.

Kausi oli eräänlainen ylimenokausi, kun edellinen kausi 1947-1948 oli pelattu syys-kevät kierroksina ja seuraava alkoi keväällä 1949, jolloin siirryttiin kevät-syys sarjajärjestelmään.

## Maakuntasarja

### Pohjoislohko A

### Pohjoislohko B

### Itälohko A

### Itälohko B

### Etelälohko A

### Etelälohko B

### Länsilohko A

1 Luovutusvoitto Ilvekselle.

### Länsilohko B

## Suomensarjan karsinnat

### 1. kierros

### 2. kierros

### 3. kierros

TUL:n puolelta ei yhtään joukkuetta noussut Suomensarjaan, mutta sieltä putosi peräti kolmetoista kaikkiaan kuudestatoista TUL:n joukkueesta. TUL perusti uuden sarjatason - Suursarjan - johon pääsivät Suomensarjasta pudonneiden joukkueiden lisäksi Liittosarjan parhaat joukkueet. Liittosarja jäi TUL:n toiseksi sisäiseksi sarjatasoksi.

## Maakuntasarjan karsinnat
Maakuntasarjan karsintoihin osallistui kaikkiaan 46 joukkuetta, joista kahdeksalle aukesi paikka Maakuntasarjaan 1949. Alkuerissä pudotettiin 14 ja 1. kierroksella 16 joukkuetta.

### 2. kierros

## Lähteet

* Suomen Palloliiton toimintakertomus 1948 
* TUL:n toimintakertomus 1948
Optimaalinen eräkoko

**Optimaalinen eräkoko** eli optimaalinen tilauskoko (**EOQ-malli**, ) on tilausmäärä, joka minimoi varastointikustannuksia ja tilauskustannuksia. 
## Optimaalisen eräkoon laskukaava
Optimaalinen eräkoko voidaan laskea ns. Wilsonin kaavalla:
Q = \sqrt{\frac{2DS}{H}}  , jossa
*Q = optimaalinen tilauskoko
*D = tuotteen vuotuinen kysyntä 
*S = kiinteät kustannukset per tilauskerta (*ei* per yksikkö. Yleensä tilauksesta ja tavarankäsittelystä syntyvät kustannuset, ei siis tuotteiden hinta)
*H = yhden tilattavan yksikön vuotuiset varastointikustannukset.
Glass House

**Glass House** tai **Glasshouse** voi viitata ainakin seuraaviin asioihin:

**[[Glass House – Painajainen sijaisperheessä]]* (*The Glass House*), yhdysvaltalainen jännityselokuva vuodelta 2001
*Glass House, Philip Johnsonin suunnittelema asuintalo New Canaanissa Connecticutissa
**[[Glasshouse]]*, Charles Strossin scifi-romaani
**[[Glass House (Slaughterhousen albumi)|Glass House]]*, Slaughterhousen vuoden 2015 albumi
*Glass House Mountains, luonnonmuodostelma Australian Queenslandissa

## Muuta
**[[In a Glass House]]*, Gentle Giantin vuoden 1973 albumi
Jekaterina Kovalevskaja

**Jekaterina Valentinovna Kovalevskaja** (; s. 17. huhtikuuta 1974, Rostov-na-Donu) on venäläinen šakin kansainvälinen mestari ja naisten suurmestari. Hän eteni Elistassa 2004 pelatussa naisten maailmanmestaruusturnauksessa finaaliin, mutta hävisi sen bulgarialaiselle Antoaneta Stefanovalle.

## Lähteet

## Aiheesta muualla

* 
*
Johnny Baldwin

**Johnny Baldwin** (30. maaliskuuta 1922 Fresno, Kalifornia – 19. toukokuuta 2000 Sonora, Kalifornia) oli yhdysvaltalainen autourheilija. Hän osallistui vuoden 1956 Indianapolis 500 -kilpailuun, mutta karsiutui eikä päässyt starttaamaan kilpailuun. Baldwin oli aiemmin saavuttanut menestystä Midget Cars -sarjoissa.

## Aiheesta muualla
* http://www.oldracingcars.com/driver/Johnny_Baldwin
Ruan Lufei

**Ruan Lufei** (; s. 2. lokakuuta 1987) on kiinalainen shakin naisten suurmestari. Hän eteni Antakyassa 2010 pelatussa naisten maailmanmestaruusturnauksessa finaaliin, mutta hävisi sen maannaiselleen Hou Yifanille.

## Lähteet

## Aiheesta muualla
* 
*
Fulufjälletin kansallispuisto

**Fulufjälletin kansallispuisto** on Ruotsissa Taalainmaan läänissä sijaitseva kansallispuisto. Se sijaitsee Älvdalenin kunnassa lähellä Norjan rajaa. Vuonna 2002 perustettu kansallispuisto on 385 neliökilometrin laajuinen. Puistossa on Ruotsin korkein vesiputous, Njupeskär. Se on 93 metrin korkuinen, josta 70 metriä on vapaata pudotusta. Sieltä on myös löytynyt maailman vanhimmaksi arvioitu puu, 9500 vuotta vanha kuusi: Old Tjikko.
## Lähteet

## Aiheesta muualla

* Länsstyrelsen Dalarnas län: Fulufjället
Astrup Fearnleyn nykytaiteen museo

**Astrup Fearnleyn nykytaiteen museo** on Oslossa toimiva 1993 avattu yksityinen nykytaiteen museo.

Museo toimi aiemmin Dronningensgate 4:ssä, jossa sen toiminta päättyi 2011. Syyskuussa 2012 museo avautui Oslon Tjuvholmenissa Renzo Pianon suunnittelemassa uudessa rakennuksessa.

## Lähteet

## Aiheesta muualla

*Museon sivusto
Garphyttanin kansallispuisto

**Garphyttanin kansallispuisto** on Ruotsissa Örebron läänissä sijaitseva kansallispuisto. Se sijaitsee Lekebergin kunnan alueella. Vuonna 1909 perustettu puisto on 111 hehtaarin kokoinen. Se on vanhaa viljelymaata, jossa on nykyään monipuolinen kukka- ja lintulajisto.

## Lähteet

## Aiheesta muualla

* Länsstyrelsen Örebro län: Garphyttans nationalpark
Uittovuoren kalliomaalaus

**Uittovuoren kalliomaalaus** sijaitsee Keski-Suomessa Laukaassa Kynsiveden ja Leivonveden välisen Paanalansaaren luoteisosassa lähellä Hankasalmen rajaa ja Kaivannon kanavasta 900 m koilliseen. Saari on Lievestuoreelta noin 14 kilometriä pohjoiseen. 

Maalauksen on ilmoittanut tutkijoille Pekka Pitkänen vuonna 1999 ja kuviot kävi tarkastamassa Timo Sepänmaa samana vuonna. Maalaus sijaitsee Uittovuoren länsiseinämässä noin 10-11 metriä veden pinnan yläpuolella olevalla kallioterassilla. Kuviot ovat   pystykallion seinämässä 36×60 senttimetrin alalla. Kuviot on vaikeaa erottaa taustaväristään. Samalla terassilla on toisessakin kohdassa jäämiä punaväristä, jolle saattaa olla myös luonnollinen selitys. 

Kalliossa syvät kuluneet pystyhalkeamat, joiden väissä maalauksen merkit ovat. Kyseessä on haalistunut kolmen kuvion maalaus, joka on tyyliltään poikkeuksellinen. Kolmen pystyviivan alla on pyörylä ja sen oikealla puolen erikoinen kuvio, joka on tulkittavissa sarvipäiseksi ihmishahmoksi. Ihmishahmon korkeus on 25 senttimetriä. Ihmisen jalat koskettavat kaarevina kantapäistään toisensa ja kädet ovat kaarevina kuin nyrkit lanteilla. Pää näkyy epäselvästi, mutta oikeanpuoleinen korva tai sarvi näkyy. 

## Katso myös
Seuraavat maalaukset ovat samalta alueelta tämän maalauksen kanssa:
* Toussunlinnan kalliomaalaus
* Saraakallion kalliomaalaukset
* Hakavuoren kalliomaalaus
* Ison Kuhajärven kalliomaalaus

## Lähteet
* 
* 
* 
* Luukkonen, Ismo: Uittovuori
* 
### Viitteet

## Aiheesta muualla
* 
* Luukkainen, Ismo: Suomen kalliomaalauksia, valokuvia
Takkunen

**Takkunen** on seuraavien henkilöiden sukunimi:

*Eero Takkunen (s. 1947), Helsingin käräjäoikeuden laamanni
*Ilkka Salo (oik. *Ilkka Takkunen*, s. 1962), iskelmälaulaja
*Juho Leonard Takkunen (1898–1972), jääkärialiupseeri 
*Kalevi Takkunen (1927–1999), libristi ja taiteen keräilijä

## Kuvitteellisia Takkusia
* Jouko, Otto, Matti, Ilkka ja Eero Takkunen elokuvassa Pahat pojat
Taponen

**Taponen** on muun muassa seuraavien henkilöiden sukunimi:

*Ahti Juhani ”Jussi” Taponen (1937–2022), kirjailija, runoilija ja sanoittaja
*Heikki Taponen (s. 1951), koripalloilija
*Jaana Taponen (s. 1965), kirjailija
*Jari Taponen (s. 1971), poliisi ja sosiaalisen median vaikuttaja
*Roope Taponen (s. 2001), jääkiekkomaalivahti
*Tuukka Taponen (s. 2006), autourheilija, Karting-sarjan maailmanmestari.
Tarvainen

**Tarvainen** on seuraavien henkilöiden sukunimi:

*Antti Tarvainen (s. 1982), näyttelijä
*Antti Tarvainen (s. 1987 tai 1988), tutkija
*Esa Tarvainen (s. 1947), kenraaliluutnantti
*Jussi Tarvainen (s. 1976), jääkiekkoilija
*Kalevi Tarvainen (s. 1932), kielitieteilijä, professori
*Kalpana Tarvainen (s. 2001), salibandyn pelaaja
*Kirsi Tarvainen (s. 1962), näyttelijä ja laulaja
*Leea Virtanen o.s. *Tarvainen* (1935–2002), folkloristiikan tutkija
*Martti Tarvainen (1897–1985), kuvanveistäjä ja taidemaalari
*Matti J. Tarvainen (s. 1945), moottoriurheilija
*Mika Tarvainen (s. 1968), suomalais-saksalainen maalivahtivalmentaja
*Pasi Tarvainen (1964–2025), suomalainen jalkapalloilija
*Paula Tarvainen (s. 1973), keihäänheittäjä
*Sinikka Tarvainen (s. 1958), toimittaja
*Vilma Tarvainen (s. 1986), jääkiekkoilija
*William Tanner ent. *Tarvainen* (1884–1935), Neuvostoliittoon loikannut Sosialistinen Työväen ja Pienviljelijöiden Vaalijärjestön kansanedustaja.